ประกาศกรมโยธาธิการและผังเมืองประกาศกรมโยธาธิการและผังเมืองเรื่องกำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดพิษณุโลกพ.ศ. ๒๕๕๐ ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม ในท้องที่ ๗๒ จังหวัด พ.ศ. ๒๕๔๙ซึ่งใช้บังคับในท้องที่จังหวัดพิษณุโลกและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าวอาศัยอำนาจตามความในมาตรา ๑๕ (๓) แห่งพระราชบัญญัติผังเมือง พ.ศ. ๒๕๑๘และโดยความเห็นชอบของคณะกรรมการผังเมือง ผู้ว่าราชการจังหวัดปฏิบัติราชการแทนอธิบดีกรมโยธาธิการและผังเมืองในฐานะเจ้าพนักงานการผังจึงออกประกาศไว้ ดังต่อไปนี้ข้อ๑ ในประกาศนี้อาคารพาณิชยกรรมค้าปลีกค้าส่ง หมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริม หรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนข้อ๒ ประกาศนี้ให้ใช้บังคับในท้องที่จังหวัดพิษณุโลกแต่ทั้งนี้ไม่หมายความรวมถึงบริเวณที่ได้มีการประกาศให้ใช้บังคับผังเมืองรวมหรือบริเวณที่เคยมีการประกาศให้ใช้บังคับผังเมืองรวมแล้วข้อ๓ ที่ดินในบริเวณท้องที่ ดังต่อไปนี้(๑) ในท้องที่เขตเทศบาลตำบลวังทอง อำเภอวังทอง(๒) ในท้องที่เขตเทศบาลตำบลบางระกำ อำเภอบางระกำ(๓) ในท้องที่เขตเทศบาลตำบลนครไทย อำเภอนครไทย(๔) ในท้องที่เขตเทศบาลตำบลบางกระทุ่ม อำเภอบางกระทุ่ม(๕) ในท้องที่เขตเทศบาลตำบลพรหมพิราม อำเภอพรหมพิราม(๖) ในท้องที่เขตเทศบาลตำบลวัดโบสถ์ อำเภอวัดโบสถ์(๗) ในท้องที่เขตเทศบาลตำบลป่าแดง อำเภอชาติตระการ(๘) ในท้องที่เขตเทศบาลตำบลเนินมะปราง อำเภอเนินมะปราง(๙) ในท้องที่เขตเทศบาลตำบลวงฆ้อง อำเภอพรหมพิราม(๑๐) ในท้องที่เขตเทศบาลตำบลเนินกุ่ม อำเภอบางกระทุ่ม(๑๑) ในท้องที่เขตเทศบาลตำบลปลักแรด อำเภอบางระกำ(๑๒) ในท้องที่เขตเทศบาลตำบลบ้านใหม่ อำเภอเมืองพิษณุโลก(๑๓) ในท้องที่ตำบลมะขามสูง อำเภอเมืองพิษณุโลก(๑๔) ในท้องที่ตำบลบ้านป่า อำเภอเมืองพิษณุโลก(๑๕) ในท้องที่ตำบลปากโทก อำเภอเมืองพิษณุโลก(๑๖) ในท้องที่ตำบลดอนทอง อำเภอเมืองพิษณุโลก(๑๗) ในท้องที่ตำบลไผ่ขอดอน อำเภอเมืองพิษณุโลก(๑๘) ในท้องที่ตำบลจอมทอง อำเภอเมืองพิษณุโลก(๑๙) ในท้องที่ตำบลบ้านกร่าง อำเภอเมืองพิษณุโลก(๒๐) ในท้องที่ตำบลพลายชุมพล อำเภอเมืองพิษณุโลก(๒๑) ในท้องที่ตำบลหัวรอ อำเภอเมืองพิษณุโลก(๒๒) ในท้องที่ตำบลบ้านคลอง อำเภอเมืองพิษณุโลก(๒๓) ในท้องที่ตำบลสมอแข อำเภอเมืองพิษณุโลก(๒๔) ในท้องที่ตำบลวัดจันทร์ อำเภอเมืองพิษณุโลก(๒๕) ในท้องที่ตำบลในเมือง อำเภอเมืองพิษณุโลก(๒๖) ในท้องที่ตำบลท่าทอง อำเภอเมืองพิษณุโลก(๒๗) ในท้องที่ตำบลอรัญญิก อำเภอเมืองพิษณุโลก(๒๘) ในท้องที่ตำบลท่าโพธิ์ อำเภอเมืองพิษณุโลก(๒๙) ในท้องที่ตำบลบึงพระ อำเภอเมืองพิษณุโลก(๓๐) ในท้องที่ตำบลวัดพริก อำเภอเมืองพิษณุโลก(๓๑) ในท้องที่ตำบลวังน้ำคู้ อำเภอเมืองพิษณุโลก(๓๒) ในท้องที่ตำบลงิ้วงาม อำเภอเมืองพิษณุโลก(๓๓) ในท้องที่ตำบลวัดโบสถ์ อำเภอวัดโบสถ์(๓๔) ในท้องที่ตำบลหอกลอง อำเภอพรหมพิราม(๓๕) ในท้องที่ตำบลมะตูม อำเภอพรหมพิราม(๓๖) ในท้องที่ตำบลชัยนาม อำเภอวังทอง(๓๗) ในท้องที่ตำบลวังทอง อำเภอวังทอง(๓๘) ในท้องที่ตำบลวังพิกุล อำเภอวังทอง(๓๙) ในท้องที่ตำบลดินทอง อำเภอวังทอง(๔๐) ในท้องที่ตำบลหนองพระ อำเภอวังทอง(๔๑) ในท้องที่ตำบลท่าหมื่นราม อำเภอวังทอง(๔๒) ในท้องที่ตำบลแม่ระกา อำเภอวังทอง(๔๓) ในท้องที่ตำบลท่านางงาม อำเภอบางระกำ(๔๔) ในท้องที่ตำบลบางระกำ อำเภอบางระกำ(๔๕) ในท้องที่ตำบลปลักแรด อำเภอบางระกำ(๔๖) ในท้องที่ตำบลวังอิทก อำเภอบางระกำ(๔๗) ในท้องที่ตำบลบ้านไร่ อำเภอบางกระทุ่ม(๔๘) ในท้องที่ตำบลนครป่าหมาก อำเภอบางกระทุ่มในท้องที่ตามข้อ๓ (๑) ถึง (๑๒) ให้ใช้ประโยชน์ที่ดินเพื่อก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันได้ไม่เกิน ๒๐๐ ตารางเมตร และในท้องที่ตามข้อ ๓ (๑๓) ถึง (๔๘)ให้ใช้ประโยชน์ที่ดินเพื่อก่อสร้างดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันได้ตามขนาดและหลักเกณฑ์ที่กำหนดในข้อ๔ และในท้องที่นอกเหนือจากข้อ ๒ และข้อ ๓ ให้ใช้ประโยชน์ที่ดินเพื่อก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันได้ตามขนาดและหลักเกณฑ์ที่กำหนดในข้อ๕ข้อ๔ การใช้ประโยชน์ที่ดินเพื่อก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันถ้ามีพื้นที่ตั้งแต่ ๒๐๐ ตารางเมตร แต่ไม่เกิน ๑,๐๐๐ ตารางเมตรต้องเป็นไปตามหลักเกณฑ์ ดังต่อไปนี้(๑) โดยองค์กรปกครองท้องถิ่นที่เป็นที่ตั้งของสถานที่ที่จะก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งต้องมีการจัดทำประชาพิจารณ์ เพื่อรับฟังความคิดเห็นของประชาชนในเขตอำเภอของท้องที่ที่ตั้งของพื้นที่ก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งโดยองค์กรปกครองท้องถิ่นที่เป็นที่ตั้งของสถานที่ที่จะก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งต้องแจ้งให้ประชาชนทราบล่วงหน้า โดยการโฆษณาประชาสัมพันธ์ วัน เวลาและสถานที่ทำประชาพิจารณ์ ภายในท้องที่อำเภอ เทศบาล หรือองค์การบริหารส่วนตำบล ที่จะทำการก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่ง ไม่น้อยกว่า ๗วัน และปิดประกาศ แบบแปลน แผนผัง และรายละเอียดของอาคารที่จะก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งควบคู่กับสำเนาประกาศกรมโยธาธิการและผังเมือง ในสถานที่เปิดเผย ณสำนักงานโยธาธิการและผังเมืองจังหวัดพิษณุโลก ที่ว่าการอำเภอ ที่ทำการเทศบาลหรือองค์การบริหารส่วนตำบล ในท้องที่ที่จะก่อสร้างดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งก่อนที่จะมีการจัดทำประชาพิจารณ์ติดต่อกัน ไม่น้อยกว่า ๑๕ วัน(๒)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๓) แนวศูนย์กลางปากทางเข้าออกต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทาง ตั้งแต่ ๑๔ เมตรขึ้นไปไม่น้อยกว่า ๕๐๐ เมตร(๔) ภายในระยะตามข้อ ๔ (๓) ตลอดแนวโดยเริ่มต้นจากศูนย์กลางปากทางเข้าออกไปจนถึงทางร่วมทางแยก ในระยะ ๕๐๐ เมตรต้องมีเกาะกลางถนน และห้ามมีช่องทางเลี้ยวหรือช่องทางกลับรถ(๕)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๖)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๗) มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๘) มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๙) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๑๐) อาคารที่มีความสูงเกินกว่า ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๑๑) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ๒๐ ตารางเมตร ให้คิดเป็น ๒๐ ตารางเมตร(๑๒) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๕ การใช้ประโยชน์ที่ดินเพื่อก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคบริโภคหลากหลายประเภทที่ใช้ในชีวิตประจำวันถ้ามีพื้นที่เกินกว่า ๑,๐๐๐ ตารางเมตร ต้องเป็นไปตามหลักเกณฑ์ ดังต่อไปนี้(๑) โดยองค์กรปกครองท้องถิ่นที่เป็นที่ตั้งของสถานที่ที่จะก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งต้องมีการจัดทำประชาพิจารณ์ เพื่อรับฟังความคิดเห็นของประชาชนในเขตอำเภอของท้องที่ที่ตั้งของพื้นที่ก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งโดยองค์กรปกครองท้องถิ่นที่เป็นที่ตั้งของสถานที่ที่จะก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งต้องแจ้งให้ประชาชนทราบล่วงหน้า โดยการโฆษณาประชาสัมพันธ์ วัน เวลาและสถานที่ทำประชาพิจารณ์ ภายในท้องที่อำเภอ เทศบาล หรือองค์การบริหารส่วนตำบลที่จะทำการก่อสร้าง ดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งไม่น้อยกว่า ๗ วัน และปิดประกาศ แบบแปลน แผนผังและรายละเอียดของอาคารที่จะก่อสร้าง ดัดแปลงใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งควบคู่กับสำเนาประกาศกรมโยธาธิการและผังเมือง ในสถานที่เปิดเผย ณ สำนักงานโยธาธิการและผังเมืองจังหวัดพิษณุโลกที่ว่าการอำเภอ ที่ทำการเทศบาล หรือองค์การบริหารส่วนตำบล ในท้องที่ที่จะก่อสร้างดัดแปลง ใช้หรือเปลี่ยนแปลงการใช้เป็นอาคารพาณิชยกรรมค้าปลีกค้าส่งก่อนที่จะมีการจัดทำประชาพิจารณ์ติดต่อกัน ไม่น้อยกว่า ๑๕ วัน(๒) ต้องมีระยะห่างจากเขตเทศบาลที่อยู่ในเขตผังเมืองรวมไปตามแนวถนนสายหลักไม่น้อยกว่า๑๕ กิโลเมตร(๓)ที่ดินแปลงที่ตั้งอาคารจะต้องอยู่ติดทางหลวงแผ่นดินหรือถนนสาธารณะที่มีขนาดเขตทางไม่น้อยกว่า๔๐ เมตร(๔) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๕๐๐ เมตรและมีทางคู่ขนานกับถนนสาธารณะเชื่อมต่อกับทางเข้าออกของรถยนต์(๕) ภายในระยะ ตามข้อ ๕ (๔) ตลอดแนวโดยเริ่มจากศูนย์กลางปากทางเข้าออกไปจนถึงทางร่วมทางแยก ต้องมีเกาะกลางถนน และห้ามมีช่องทางเลี้ยวหรือช่องทางกลับรถ(๖)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๒(๗)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๘) มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๙) มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๗๕เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๑๐) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๒๐ เมตรโดยวัดระยะจากขอบนอกสุดของอาคารถึงเขตที่ดินของผู้อื่น หรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๑๑) อาคารที่มีความสูงเกินกว่า ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๑๒) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร(๑๓) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๖ กรณีผู้ขออนุญาตไม่อาจปฏิบัติตามหลักเกณฑ์ข้อ๔ (๘) ข้อ ๔ (๙) ข้อ ๔ (๑๐) ข้อ ๕ (๙) ข้อ ๕ (๑๐) และข้อ ๕ (๑๑)ผู้ขออนุญาตอาจยื่นร้องขอต่อผู้มีอำนาจหน้าที่ตามข้อ ๗ เพื่อเสนอคณะอนุกรรมการพิจารณาด้านผังเมืองระดับจังหวัดพิจารณาตามความเหมาะสมได้ทั้งนี้ ภายใต้กรอบหลักเกณฑ์ ดังต่อไปนี้(๑) หลักเกณฑ์ตามข้อ ๔ (๘) ที่ว่างด้านหน้าของอาคารห่างจากเขตทางของถนนสาธารณะน้อยกว่า ๕๐ เมตร ได้ แต่ทั้งนี้จะต้องไม่น้อยกว่า ๔๐เมตร(๒) หลักเกณฑ์ตามข้อ ๔ (๙) ที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะน้อยกว่า ๑๕ เมตร ได้แต่ทั้งนี้จะต้องไม่น้อยกว่า ๑๐ เมตร(๓) หลักเกณฑ์ตามข้อ ๔ (๑๐) และข้อ ๕ (๑๑) อาคารที่มีความสูงเกินกว่า ๑๐เมตร มีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถานโบราณสถาน หรือสถานศึกษา น้อยกว่า ๕๐๐ เมตร ได้แต่ทั้งนี้จะต้องไม่น้อยกว่า ๓๐๐ เมตร(๔) หลักเกณฑ์ตามข้อ ๕ (๙) ที่ว่างด้านหน้าของอาคารห่างจากเขตทางของถนนสาธารณะน้อยกว่า ๗๕ เมตร ได้ แต่ทั้งนี้จะต้องไม่น้อยกว่า ๕๐เมตร(๕) หลักเกณฑ์ตามข้อ ๕ (๑๐) ที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะน้อยกว่า ๒๐ เมตร ได้แต่ทั้งนี้จะต้องไม่น้อยกว่า ๑๕ เมตรข้อ๗ ให้ผู้มีอำนาจหน้าที่ในการควบคุมหรืออนุญาตการก่อสร้างอาคารหรือผู้มีอำนาจหน้าที่ในการควบคุมหรืออนุญาตการประกอบกิจการในเขตท้องที่จังหวัดพิษณุโลกปฏิบัติการให้เป็นไปตามประกาศนี้ข้อ๘[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๙พฤษภาคม พ.ศ. ๒๕๕๐พิพัฒน์ วงศาโรจน์ผู้ว่าราชการจังหวัดพิษณุโลกปฏิบัติราชการแทนอธิบดีกรมโยธาธิการและผังเมืองเจ้าพนักงานการผังโสรศ/จัดทำ๒๘ มิถุนายน ๒๕๕๐สุเมธ/ปรับปรุง๒๓ พฤศจิกายน ๒๕๕๘[๑] ราชกิจจานุเบกษาเล่ม ๑๒๔/ตอนพิเศษ ๗๕ ง/หน้า ๓๒/๒๐ มิถุนายน ๒๕๕๐